17. januar 2017
SÅ STORT ER DET ÅRLIGE GENNEMSNITLIGE FORBRUG PÅ HYBENHAVEN 17, LYSTRUP
	Køb af el:		3.000 kwh
	Vand fra vandværk	50 m3
	Vand fra regnvandstank	40 m3
	Varmeregning		0 - nul kr.
Her kan du sammenligne med, hvad det gennemsnitlige forbrug er.

Så meget strøm bruger en familie i gennemsnit
En typisk dansker bruger ifølge Dansk Energi i gennemsnit 1.600 kWh pr. år, mens en gennemsnitsfamilie på to voksne og to børn i et 150 m2 stort hus bruger 4.450 kWh om året.
Hvad koster 1 kWh?
I 3. kvartal af 2016 var den gennemsnitlige elpris inkl. abonnement 2,27 kr. pr kWh. Dermed bruger en dansker i snit 3.632,00 kr. om året på el, mens en husstand har en årlig elregning på ca. 10.100,00 kr.
Det bruger vi strømmen på
Ifølge SEAS-NVE bruger en familie på to voksne og to børn, der bor i enfamiliehus, strømmen således:
· Underholdning: 39 %
· Vask: 20 %
· Belysning: 12 %
· Køle- og fryseapparater: 12 %
· Madlavning: 10 %
· Opvarmning: 6 %
· Diverse: 1 %
Så meget vand bruger en typisk familie i gennemsnit
I 2015 var det normale vandforbrug for en dansker i gennemsnit 38,8 m3 vand. Det svarer til 106 liter vand pr. dag.
En familie på 2 voksne og 2 børn bruger ca. 140 m3 vand om året. Med en pris på ca. 62 kr./m3, giver det en årlig vandregning på omkring 8.680 kr. En enlig bruger ca. 50 m3 vand om året, til en pris på 74,20 kr./m3. Altså samlet ca. 3.710 kr. om året.
[image: Hvor meget vand bruger en familie i gennemsnit?]
Ifølge Danva bruger danskerne mest vand i hjemmet på Bad og personlig hygiejne. Arkivfoto.
Normalt er vandforbruget lavere pr. person i en husstand med flere personer end hos en person, der bor alene. Det skyldes fx, at en husstand er bedre til at fylde vaskemaskinen, og at det kræver den samme mængde vand at vaske en gryde op, uanset hvor mange der har brugt den.
Yderligere benytter nogle spildevandsforsyningsselskaber sig af muligheden for at inddrage et fast vandafledningsbidrag, hvilket vil være med til at give en relativt billigere pris ved stort vandforbrug. De selskaber, der har det faste bidrag, har som regel en lavere variabel m3-pris.
Vandforbruget er fra 2011-2015 godt og vel uændret, men vi er dog langt under de ca. 174 liter pr. dag, som var gennemsnittet i 1989.
LÆS OGSÅ: Forstå din vandregning
Det bruger vi vandet til
Ifølge Danva bruges vandet i hjemmet på følgende måde:
· Bad og personlig hygiejne: 36 %
· Toiletskyl: 27 %
· Tøjvask: 13 %
· Opvask, rengøring: 10 %
· Mad og drikke: 7 %
· Øvrigt: 7 %
LÆS OGSÅ: 6 sjove ideer: Få familien til at spare på el og vand
Stor forskel på varmepriser
Der kan være kæmpe forskel på, hvor mange penge en familie bruger på at opvarme sin bolig. Der er både stor forskel på prisen på forskellige opvarmningsformer, men også inden for de samme varmekilder er der et enormt spænd – specielt ved fjernvarme, hvor prisforskellen kan være mange tusinde kroner om året alt efter, hvilket fjernvarmeværk du hører under.
SE DANMARKSKORT: Fjernvarmepriser
Samtidig er der stor forskel på, hvilken type bolig man bor i, og hvor godt huset er isoleret.
Så mange penge bruger vi på varme
Vi har lavet en beregning af varmeudgiften pr. år for et typisk parcelhus fra 1960'erne-1970'erne på 130 m2. Priserne er (december 2016)*:
· Træpillefyr: 7.790-9.020 kr. (4.100 kg)
· Varmepumpe (jord-vand): 11.543 kr. (5.300 kWh)
· Fjernvarme: 13.852 kr. (18.100 kWh)
· Nyt naturgasfyr: 11.849 kr. (1.700 m3)
· Nyt oliefyr: 18.500 kr. (1.850 liter)
· Gammelt oliefyr: 24.000 kr. (2.400 liter)
*Tallet i parentes er energiforbruget. Altså den mængde energi, der kræves for at varme huset op. Når energiforbruget er væsentlig lavere ved opvarmning med varmepumpe end fx fjernvarme skyldes det, at varmepumper generelt leverer ca 3 kWh for hver kWh, de forbruger. Priserne inkluderer ikke afskrivning og anskaffelse.
LÆS OGSÅ: Det koster de forskellige opvarmningsformer
LÆS OGSÅ: Top 5: Sådan sparer du mest energi i din bolig
Oprindeligt publiceret d. 23 oktober 2013, senest ajourført d. 17 januar 2017
KILDER OG HENVISNINGER
KILDER:
· Energistyrelsen
· SEAS-NVE
· Danva
· Energitjenesten
· Dansk Energi
· Bolius
HENVISNINGER:
· Beregn, om du kan spare penge ved at skifte til en ny type varme med sparenergi's beregner

